郭偉强

郭偉强係香港立法會嘅勞工界功能界別、香港島選區議員，亦係工聯會成員。

早喺2003年，郭偉强就已經參加區議會選舉，當時輸咗畀黃逸旭。隨後喺2007年，郭偉强再戰區議會選舉，結果順利擊敗莊重慶，接替王國興成為東區區議會議員，其後加盟工聯會，並且喺2011年、2015年，兩度自動當選連任。

爭議

涉嫌襲擊陳志全 
2020年5月8日立法會內務委員會會議期間，郭偉强曾經扯跌陳志全再拖行，導致後者椎間盤移位。

聲稱《衛報》係世衛報章嘅錯誤言論 
郭偉強喺2021年1月立法會審議《施政報告》致謝議案嘅時候，借題發揮話要立法打擊假新聞，但竟然話《衛報》係世衛報章，引起網民強烈批評，曾經做過郭偉強老師嘅前理工大學應用社會科學系助理教授鍾劍華更加話教過一個咁嘅學生係從事教育工作最大嘅恥辱。另外，佢嘅借題發揮行為，當時就連同屬親中派嘅葉劉淑儀都頂佢唔順，即場質疑咁做係咪恰當。

選舉經歷
2021年，佢喺李家超無提政綱嘅情況下，有份提名李家超參與2022年香港行政長官選舉。

個人榮譽 
 太平紳士

攷

立法會 < 參政為勞工 - 香港工會聯合會
 區議會 < 參政為勞工 - 香港工會聯合會

類:香港社會工作者
類:東區區議員
香港工聯會員
類:香港城市大學舊生
類:香港理工大學舊生
類:香港華仁書院舊生
偉强